Детски дневник | Безплатните билети за "Концерти на възглавници" са за... - Dnevnik.bg
11:06, 12 авг 16 , 2117
Таня и ijj са късметлиите сред читателите на "Детски Дневник", които ще слушат безплатно поредните "Концерти на възглавници" на 14 август.
Имената им бяха определени чрез жребий сред правилно отговорилите на въпроса, публикуван на сайта.
Общо 39 читатели дадоха верен отговор на въпроса "Освен Вивалди, "Годишни времена" са написали още?", като посочиха имената на Чайковски, Пиацола и Хайдн.Според условията на играта за билетите право на участие в жребия имаха 27 потребители на сайта.
Късметлиите получават ваучер за безплатен семеен билет - до двама възрастни и техните деца. Те ще могат да посетят концерта на 14 август от 11 часа, който ще се проведе в детския екостационар "Бели брези" в природен парк "Витоша" и да се насладят на музика от Вивалди, Пиацола и Гершуин, Моцарт, Елгар, Шостакович, Бизе.
В летния "Концерт на възглавници" първата цигулка Санджар Сапаев ще поведе своите колеги Евгени Ноев (цигулка), Валентин Тошев (виола) и Димитър Тенчев (виолончело) в изпълнение на най-известните композиции, вдъхновени от летния сезон.
Час преди концерта организаторите от Модо "България" ще представят участниците в "Арт Ваканция" на Витоша, която се провежда през последния месец на същото място. Децата, творили в седмица "Рисуване" ще покажат картините си в изложба. Младите артисти от седмица "Музика" ще представят концерт с наученото, а филмът, заснет по време на седмица "Кино", ще бъде прожектиран за първи път пред гости.
Когато разходката на бебето не стига: идеи за занимания на родители и малки деца
18:37, 01 апр 20 / Европа 2